ขอสอบถามนะคะ ท้อง 16 วีค และมีการยุติการตั้งครรภ์มา เมื่อวันที่29/9/2561 มีเลือดออกบ้างบางวัน แต่ส่วนมากจะออกช่วงกลางคืน ตอนนี้เลือดออกมาสัปดาห์ ที่3 แล้วคะ แล้วทุกครั้งที่มีเลือด จะมีอาการปวดท้องเหมือนปวดประจำเดือนร่วมด้วย และจะมีลิ่มเลือดขนาดเล็กๆ หลุดออกมา3-4ก้อนคะ อยากทราบอาการแบบนี้คือผิดปกติใช่ไหมคะแล้วต้องไปหา ใช่ไหมคะ รบกวนด้วยนะคะ ขอบคะ
สวัสดีค่ะภายหลังจากยุติการตั้งครรภ์แล้ว อาจจะมีเลือดออกจากช่องคลอกได้ 2-3 สัปดาห์ ร่วมกับมีอาการปวดบีบมดลูกคล้ายอาการปวดประจำเดือนค่ะ เนื่องจากเป็นการหดตัว หรือบีบตัวของมดลูกเพื่อขับเลือดหรือสิ่งตกค้างภายในออกมาค่ะแต่ภาวะเลือดออกจากช่องคลอดนี้ยังอาจเกิดได้จากสาเหตุอื่นๆ ได้เช่นกันค่ะ เช่น การติดเชื้อ ทำให้เกิดการอักเสบและมีเลือดออก หรือมีติ่งเนื้อ หรือเนื้องอกในมดลูก รวมถึงการใช้ยากลุ่มฮอร์โมน หรือยาคุมกำเนิด เป็นต้นแนะนำว่าหากยังเลือดออกต่อเนื่องสามสัปดาห์ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะนอกจากนี้หากมีอาการผิดปกติ เช่น มีเลือดออกมาก ไข้สูง ตกขาวมีกลิ่นเหม็น ปวดท้องอย่างรุนแรง อ่อนเพลียมาก หน้ามืด วิงเวียน ควรไปพบแพทย์ทันทีค่ะ